Transports especials i vehicles especials: vehicles en règim de transport especials i vehicles que permanentment superen les dimensions i/o masses màximes reglamentàries.
Limitació de pas de vehicles en règim de transport especial a l'A-2 (amplada màxima 3,5 metres), entre Torrefarrera i Alcoletge, al seu pas per Lleida
Relatiu a la circulació de vehicles articulats de 5 o més eixos, que portin, en operacions de transport intermodal, un o diversos contenidors o caixes mòbils de fins a una longitud màxima total de 45 peus
El Servei Català de Trànsit informa que s'ha publicat la Resolució INT/2453/2020, de 5 d'octubre, i la Resolució INT/551/2020, de 26 de febrer, per la qual es modifica la Resolució INT/383/2020, de 13 de febrer, on s'estableixen les restriccions a la circulació durant l'any 2020 (DOGC núm. 8076, de 3 de març de 2020).
Les autoritzacions especials de circulació són per a aquells vehicles o conjunt de vehicles que per les seves característiques tècniques o per la càrrega indivisible que transporten superen les masses, les dimensions o la pressió sobre el paviment establertes, com a màximes, en l'Annex IX del Reglament General de Vehicles (RGV) i en la reglamentació que es recull en l'Annex I del propi Reglament (art 14).
D'acord amb l'apartat I de l'annex IX del RGV, aprovat pel Reial decret 2822/1998, de 23 de desembre i modificat per l'Ordre PRE/52/2010, de 21 de gener, per la qual es modifiquen els annexos II, IX, XI, XII i XVIII del RGV, es considera també, càrrega indivisible, la constituïda per diversos elements de la mateixa naturalesa i destinats al mateix fi, amb dimensions idèntiques o diferents, dels quals una o dues de les dimensions de l'element més gran del conjunt excedeixen les dimensions màximes establertes en la reglamentació respectives.
Tipus de vehicles que necessiten autoritzacions especials de circulació:
Es poden distingir tres categories d'autoritzacions:
a) Autoritzacions genèriques o sense itinerari
Totes aquelles que no sobrepassin cap dels següents límits de masses i dimensions: Longitud ≤ 25 m Amplada ≤ 3,50 m Alçada ≤ 4,50 m Massa en càrrega ≤ 60 tones Massa màxima per eix (segons l'Annex IX del RGV):
Simplificació Annex IX massa màxima per eix ITV admesa
Excepcionalment, en el cas del transport de troncs en brut (únicament des del bosc fins al centre de transformació), s'admetran autoritzacions genèriques de circulació per masses en càrrega per eix fins als límits màxims específics per a aquest règim de transport especial per raó de la longitud en l'agrupació d'elements semblants següents:
Simplificació Annex IX massa màxima per eix ITV sobre la via
En el cas de la maquinària automotriu d'elevació (vehicles especials grues) el genèric serà com a màxim fins a 96 Tn de tara, per a les carreteres de la Generalitat i del Ministeri.
En cada sol·licitud d'aquest tipus, s'admetrà 1 matrícula de vehicle motor i fins a 10 remolcs o semiremolcs compatibles i d'idèntic nombre d'eixos.
b) Autoritzacions específiques o amb itinerari.
Totes aquelles que amb els següents límits de masses i dimensions:
Longitud 4,50 m Massa en càrrega > 60 tones
En casa sol·licitud s'admetrà fins un màxim de 10 matrícules de vehicle motor i fins a 10 remolcs o semiremolcs de les mateixes característiques.
En les autoritzacions especifiques o amb itinerari, l'òrgan competent en matèria de trànsit pot establir obligatòriament l'acompanyament de la Policia de la Generalitat Mossos d'Esquadra, si ho considera necessari.
En aquest tipus d'autoritzacions s'haurà de realitzar la comunicació prèvia de sortida de transport especial sense acompanyament del cos de Mossos d'Esquadra de forma telemàtica.
Segons estableix el punt 6, del grup 1, de l'Annex III, Real Decret 1428/2003, de 21 de novembre, el titular de les autoritzacions especials de circulació de tipus específic, haurà de comunicar la seva sortida el dia abans de la realització de cada viatge als agents de l'autoritat encarregats de la vigilància del trànsit.
El titular de l'autorització especial de circulació haurà de comunicar la seva sortida el dia abans de la realització de cada viatge.
Cada viatge, encara que siguin en un mateix dia, requereix d'un nou comunicat de sortida, pel qual s'assigna un codi únic de viatge, als efectes de seguiment i compliment del que s'estableix reglamentàriament.
La comunicació de sortida té una vigència de només un dia complet, de les 0:00 a les 24:00 hores, però cal tenir present el text condicionant de l'autorització especial de circulació per si existeix alguna restricció horària per raons derivades de la gestió i el control del trànsit, i també, com a màxim, que el viatge acabi el dia següent si la sortida és per la tarda o vespre o bé s'han hagut de fer parades no previstes.
Aquest comunicat de sortida no substitueix l'obligació de comunicació als titulars de via expressament enunciats en el text condicionant de l'autorització especial de circulació (com per exemple, societats concessionàries d'autopistes i túnels en règim de control de pas), i no comprova la idoneïtat del dia de sortida per a poder circular com a vehicle en règim de transport especial, i per això, es recomana consultar les restriccions de circulació per aquest tipus de vehicles en el web transit.gencat.cat.
La comunicació prèvia de sortida de transport especial sense acompanyament del cos de Mossos d'Esquadra s'haurà de realitzar de forma telemàtica.
Una vegada finalitzat el tràmit de comunicació prèvia de sortida el titular de l'autorització rebrà un justificant de recepció.
A aquest tràmit no s'aplica taxa.
Totes aquelles que sobrepassin els següents límits de dimensions:
S'admetrà fins un màxim de 10 matrícules de vehicle motor i fins a 10 remolcs o semiremolcs de les mateixes característiques.
En les autoritzacions excepcionals cal sempre l'acompanyament de la Policia de la Generalitat Mossos d'Esquadra, independentment que l'autorització sigui emesa pel SCT o per la DGT.
La petició d'aquest servei s'ha de realitzar segons el tràmit telemàtic inclòs en aquesta mateixa pàgina web.
Per autoritzar un transport especial es requereix que la càrrega objecte de la sol·licitud sigui de caràcter indivisible(1).
Es considera també càrrega indivisible l'assimilada a indivisible(2), és a dir, la constituïda per agrupació de diversos elements de la mateixa naturalesa i destinats al mateix fi, amb dimensions idèntiques o diferents, dels quals una o dues de les dimensions de l'element més gran del conjunt excedeixen les dimensions màximes establertes en la reglamentació respectives.
(1) Càrrega indivisible, es permet sol·licitar en una mateix sol·licitud fins a 5 càrregues diferents.
(2) Càrrega assimilada a indivisible, es diferencien dos possibles opcions:
Amb caràcter general, la vigència de les autoritzacions especials de circulació és per les:
Autoritzacions genèriques sense itinerari: 5 anys
Autoritzacions específiques amb itinerari: 2 anys (excepte que el titular de la via disposi en el seu informe un període inferior)
Autoritzacions excepcionals amb acompanyament policial: 1 any excepte que el titular de la via disposi en el seu informe un període inferior.
Igualment, i de manera específica les autoritzacions especials de circulació poden tenir períodes de vigència inferiors, quan per condicions de circulació s'estimi convenient o per estar contingudes en les prescripcions tècniques establertes en l'informe vinculant del/s titular/s de la/es via/es.
La sol·licitud d'autorització especial de circulació es pot presentar a través de dues vies, telemàtica i presencial.
Via telemàtica mitjançant la plataforma de Tràmits gencat
En cas de la presentació via telemàtica és necessari que es disposi de certificat digital, d'acord amb els requisits de Tràmits gencat.
La persona interessada o bé el seu representant legal, pot presentar a les oficines dels Serveis Territorials de Trànsit, la sol·licitud d'autorització especial de circulació emplenada segons el formulari indicat a continuació.
Juntament amb la sol·licitud d'autorització especial de circulació s'ha de presentar la següent documentació:
En la tramitació telemàtica, s'establiran uns croquis tipus, que la persona interessada podrà adjuntar en el cas que el seu vehicle i càrrega compleixen aquests requisits, i en cas contrari, haurà d'adjuntar en pdf el croquis esmentat.
En qualsevol moment, el Servei Català de Trànsit podrà requerir al sol·licitant la documentació original per comprovar-ne el seu contingut o aclarir possibles deficiències.
En la sol·licitud, l'interessat haurà d'indicar com vol que el Servei Català de Trànsit li notifiqui els diferents tràmits o actes que emeti (per correu, presencialment, telemàticament - sempre i quan tingui certificat digital).
Amb caràcter general, les resolucions de les autoritzacions especials de circulació inclouran unes prescripcions tècniques, generals o específiques, que venen determinades per raons derivades de les qualitats constructives de les vies, i que són emeses pels seus titulars, i també contenen unes condicions de circulació, generals o específiques, que les determina el Servei Català de Trànsit, en base als reglaments d'aplicació i criteris de seguretat viària.
Tant en un cas com en l'altre, han d'ésser tingudes en compte de forma restrictiva, i en cap cas exoneren al titular de l'autorització de l'obligació de comprovar l'itinerari, respectar les limitacions existents a les vies i circular amb la màxima atenció a les condicions de seguretat viària.
Les condicions existents a les vies poden suposar limitacions a la lliure circulació per la xarxa viària catalana interurbana.
Aquestes limitacions poden ésser permanents (gàlibs disponibles, masses màximes, corbes tancades,...) o bé temporals (normalment per obres, disponibles en el Mapa Continu de Trànsit).
Ambdues consultes estan especialment indicades per a vehicles especials, que per construcció excedeixen de dimensions, o bé, pels vehicles o conjunt de vehicles en règim de transport especial.